Канцлер ФРГ Ангела Меркель заклікала грамадзян турэцкага паходжання да лаяльнасці Германіі. Ад грамадзян турэцкага паходжання, якія ўжо доўга жывуць у Германіі, мы чакаем высокага ўзроўню лаяльнасці да нашай краіны. Дзеля гэтага мы спрабуем быць адкрытымі да іх спадзяванняў і разумець іх— сказала Меркель у інтэрвю газеце “Ruhr Nachrichten”, апублікаваным у аўторак, 23 жніўня. Яна падкрэсліла, што ўрад падтрымлівае цесны кантакт з абяднаннямі мігрантаў.У сувязі з унутрыпалітычнымі канфліктамі ў Турцыі Меркель заклікала грамадзян турэцкага паходжання да разважлівасці. Свабода слова і дэманстрацый у Германіі распаўсюджваецца на ўсіх, хто тут жыве, аднак усе грамадзяне павінны, вядома, выказваць рознагалоссі мірным шляхам — нагадала яна.Нядаўнія мітынгі прыхільнікаў прэзідэнта Турцыі Рэджэпа Таіпа Эрдагана ў ФРГ, у тым ліку буйныя акцыі ў Кёльне, выклікалі палітычныя дыскусіі ў Германіі. Некаторыя прадстаўнікі Хрысціянска-дэмакратычнага саюза (ХДС) запатрабавалі адмяніць магчымасці для захавання падвойнага грамадзянства ў ФРГ. Пры гэтым яны спаслаліся на патэнцыйныя канфлікты лаяльнасці ў асоб з падвойным грамадзянствам.ufeff 